6. 12. 96 Nr. L 317/1 De Europæiske Fællesskabers Tidende I (Retsakter hvis offentliggørelse er obligatorisk) RÅDETS FORORDNING (EF) Nr. 2331/96 af 2. december 1996 om ændring af forordning (EF) nr. 384/96 om beskyttelse mod dumpingimport fra lande der ikke er medlemmer af Det Europæiske Fællesskab RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen ()), under henvisning til udtalelse fra Europa-Parlamentet ?), og ud fra følgende betragtninger: Ved forordning (EF) nr. 384/96 (?) vedtog Rådet fælles regler om beskyttelse mod dumpingimport fra lande, der ikke er medlemmer af Det Europæiske Fællesskab; artikel 2, stk. 10, i forordning (EF) nr. 384/96 indeholder bestemmelser om en række justeringer af den normale værdi og eksportprisen, der kan foretages, før disse sammenlignes i forbindelse med en fastlæggelse af, om dumping finder sted; da det er tænkeligt, at andre forskelle i salgsomkostninger end dem, der er nævnt i ovenstående forordning, kan påvirke prisernes sammen- lignelighed, findes det rimeligt at udvide anvendelsesom- rådet for denne bestemmelse for så vidt angår justeringer; det findes også rimeligt at præcisere betingelserne for justeringer for forskelle i handelsled, i tilfælde hvor oplys- ninger om påvirkning af priserne i forskellige handelsled ikke findes for det pågældende marked, samt at tillade justering med henblik på en bedre omkostningsfordeling mellem forskellige handelsled på eksportlandets hjemme- marked — () EFT nr. C 159 af 4. 6. 1996, s. 6. (?) EFT nr. C 198 af 8. 7. 1996, s. 25. () EFT nr. L 56 af 6. 3. 1996, s. 1. UDSTEDT FØLGENDE FORORDNING: Artikel 1 I artikel 2, stk. 10, i forordning (EF) nr. 384/96 foretages følgende ændringer: 1) Litra d) affattes således: »d) Handelsled i) Der indrømmes en justering for forskelle i handelsled herunder enhver forskel, der måtte opstå i 0Original Equipment Manufacturer (OEM) -salg, hvor det i forhold til distributi- onskæden på begge markeder påvises, at eksportprisen, herunder også en beregnet eksportpris, gælder for salg i et handelsled, der er forskelligt fra det for den normale værdi fast- lagte, og at forskellen har påvirket prisernes sammenlignelighed, hvilket påvises ved konse- kvente og tydelige forskelle i sælgernes funk- tioner og priser i de forskellige handelsled på eksportlandets hjemmemarked. Justeringen fast- sættes på grundlag af forskellens markedsværdi. ii) I tilfælde, som ikke er omhandlet under nr. i), og hvor der ikke kan påvises forskelle i handels- led, fordi de pågældende led ikke findes på eksportlandets  hjemmemarked, eller  hvor bestemte funktioner påvises klart at relatere til andre handelsled end det, der benyttes ved sammenligningen, kan en særlig justering dog tillades.« 2) Følgende litra tilføjes: »k) Andre faktorer Der kan også foretages en justering for forskelle i andre faktorer, som ikke er omhandlet under litra a) - j), hvis det påvises, at de påvirker sammenligne- ligheden af priser som anført i dette stykke, især at kunder konsekvent betaler andre priser på hjem- memarkedet på grund af forskelle i disse faktorer.« Artikel 2 Denne forordning finder anvendelse på procedurer, der er indledt efter dagen for forordningens offentliggørelse i De Europæiske Fællesskabers Tidende.